stanford-oval/wikipedia huggingface dataset:
קרלוס דלפינו
קריירה מקצועית > דטרויט פיסטונס

דלפינו נבחר במקום ה-25 של דראפט ה-NBA‏ 2003 על ידי הדטרויט פיסטונס, בה החל לשחק רק שנה לאחר מכן, לאחר שהחלים מפציעה בברך ועבר מספר ניתוחים בארצות הברית ובארגנטינה.
בעונת 2004/2005, שיחק דלפינו 30 משחקים תחת אימונו של לארי בראון, בהם רשם ממוצע של 15.3 דקות, 3.9 נקודות, 1.8 ריבאונדים ו-1.3 אסיסטים למשחק. רבים האשימו את בראון בממוצעיו הנמוכים של דלפינו, מכיוון שלא נתן לו הרבה דקות ותרגילים, על אף יכולותיו ההתקפיות. בפלייאוף של אותה עונה (בהם סיימה דטרויט כאלופת המזרח) הוצא דלפינו מהסגל בעקבות חשש שנוצר אצל בראון בשל פציעותיו של דלפינו והניתוחים שקדמו לפלייאוף. בעונתו השנייה שיחק דלפינו תחת מאמן חדש, פליפ סונדרס; למרות זאת, שיחק בממוצע 10.7 דקות בלבד, בהן קלע 3.7 נקודות למשחק.
קריירה מקצועית > טורונטו ראפטורס

לאחר שבעונת 2006/2007 העלה דלפינו את ממוצעיו ל-5.2 נקודות ו-3.2 ריבאונדים למשחק ב-16.7 דקות למשחק, בכל אחד מ-82 משחקי העונה הרגילה, הועבר דלפינו בטרייד לטורונטו ראפטורס בתמורה לשתי בחירות סיבוב שני בדראפטים של 2009 ו-2011.
קריירה מקצועית > חימקי מוסקבה

בקיץ 2008 חזר דלפינו לשחק באירופה בקבוצת חימקי מוסקבה, עבורה חתם על חוזה עתק לשלוש עונות תמורת סכום של כ-9 מיליון אירו.
קריירה מקצועית > מילווקי באקס

ב-17 באוגוסט 2009 הועבר דלפינו בטרייד למילווקי באקס יחד עם רוקו אוקיץ', תמורת אמיר ג'ונסון וסוני וימס. במדי הקבוצה רשם את אחת מעונותיו הטובות ביותר: הוא העמיד את הממוצים הגבוהים בקריירה לנקודות (11.0), ריבאונדים (5.3), ואסיסטים (2.7) למשחק, ושיחק 30.4 דקות למשחק. הוא היה בעל תפקיד משמעותי גם בריצת הפלייאוף של הבאקס, וקלע במעל 40 אחוזים מעבר לקשת השלוש.
קריירה מקצועית > יוסטון רוקטס

באוגוסט 2012 חתם דלפינו ביוסטון רוקטס. לאחר שבמשך שלוש שנים היה שחקן חמישייה במילווקי, ביוסטון נאלץ לעלות מהספסל. ביוני 2013 נופה מסגל הקבוצה.
קריירה מקצועית > השנים האחרונות

ביוני 2013 חתם דלפינו במילווקי באקס, שבה שיחק לפני ששיחק ביוסטון. עם זאת, בכל עונת 2013/2014 לא שיחק עבור הבאקס, בשל שבר ברגל. ב-26 באוגוסט 2014 הועבר בטרייד לצד מירוסלב ראדוליצה ובחירת דראפט בסיבוב השני בשנת 2015 ללוס אנג'לס קליפרס, תמורת ג'ארד דאדלי ובחירת דראפט מוגנת בסיבוב הראשון בשנת 2017. לאחר שלושה ימים נופה מסגל הקבוצה.
ב-6 במרץ 2017 חתם דלפינו בקבוצת הכדורסל הארגנטינאית בוקה ג'וניורס.
ב-27 בספטמבר 2017 חתם במועדון הספרדי בסקוניה ויטוריה. ב-26 באוקטובר סיים את תקופתו בקבוצה.
ב-3 ביולי 2018 חתם קרלוס דלפינו בקבוצת הכדורסל האיטלקית אוקסיליום טורינו.
בפברואר 2019 חזר לשחק בפורטיטודו בולוניה, אותה עזב בסיום עונת 2018/2019.
נבחרת ארגנטינה

באליפות העולם לנבחרות תחת גיל 21 לשנת 2001 שנערכה בסאיטמה (יפן) עזר דלפינו לנבחרת ארגנטינה לצעירים לזכות במקום ה-3. כמו כן לקח דלפינו חלק בנבחרת ארגנטינה אשר זכתה במדליית הזהב באולימפיאדת 2004 ובנבחרת ארגנטינה הלאומית שזכתה במדליית הארד באולימפיאדת בייג'ינג.
דלפינו במדי יוסטון רוקטס, 2012
רגישות (מדד)

רגישות
רגישות (באנגלית: sensitivity) משמשת כמדד סטטיסטי ליעילותו של מְסַוֵוג. בפרט, רגישות משמשת כמדד ליעילותן של בדיקות רפואיות בזיהוי מחלות או של בדיקות בקרת איכות במפעלים הקובעות את איכות המוצר, בהשוואה למדד מוחלט כלשהו ("מדד הזהב"). אם מסווג נועד לזהות את קיומו של מצב באוכלוסיית פריטים (למשל, היות הפריט חולה, או היותו מוצר פגום), רגישותו של המסווג היא ההסתברות לזיהוי המצב על ידי המסווג, בהינתן שהמצב קיים בפריט המדובר.
אמידת רגישות המבחן נעשית על ידי השוואת תוצאות המבחן לתוצאות מבחן אחר, שמהווה את מדד הזהב (המדד הטוב ביותר שבידינו לגבי קיומו של המצב הנבדק). כך למשל, תוצאת בדיקה למחלה יכולה להיות חיובית (מחלה קיימת) או שלילית (מחלה לא קיימת). כל אחת מהתוצאות החיוביות נבדקת מול מדד הזהב: אם המחלה אכן קיימת על פי מדד הזהב, היא מסומנת כ"חיובית אמיתית", אחרת היא מסומנות כ"חיובית כוזבת". באותו אופן, התוצאות השליליות מסומנות כ"שליליות אמיתיות" אם המחלה אכן לא קיימת על פי מדד הזהב, או כ"שליליות כוזבות", אם מדד הזהב מורה שהמחלה אמנם קיימת (ראו טבלה משמאל).
אם ידועים לנו נתוני כל האוכלוסייה, ניתן לחשב אותה בנוסחה:
ניתן לאמוד את ערכה של הרגישות על ידי חישוב הערך שבנוסחה על מדגם מתוך האוכלוסייה.
הרגישות, אם כן, היא שיעור התוצאות החיוביות אמיתיות בכל האוכלוסייה החולה במחלה. למשל, אם ערכה של הרגישות הוא 1 (או 100%), משמע שהבדיקה תזהה את כל החולים במחלה. במקרה שבו הרגישות נמוכה יותר, למשל 80%, רק שמונים אחוזים מהחולים יאותרו בעזרת הבדיקה. גם אם רגישות המסווג גבוהה מאוד, ייתכן (ואף סביר מאד) שהסגוליות שלו תהיה נמוכה. למשל, אם בדיקה רפואית קובעת שכל האוכלוסייה חולה במחלה, הבדיקה לא תפספס אף חולה, אך יהיו לה הרבה תוצאות חיוביות כוזבות, ולכן סגוליות נמוכה.
בתחום אחזור המידע, נהוג לכנות את מדד הרגישות "Recall" (בעברית, לפעמים נקרא "כיסוי"), והוא מייצג את מספר המסמכים הרלוונטיים שמנוע החיפוש החזיר, מתוך כל המסמכים בעולם שרלוונטיים לשאילה שהמשתמש כתב.
ראו גם

שגיאות מסוג I ו-II
מדדי הערכה למסווג דו-ערכי
סגוליות
עקומת ROC
לקריאה נוספת

Altman DG, Bland JM. Diagnostic tests. 1: Sensitivity and specificity. British medical journal. 1994 Jun 11;308(6943):1552. PMID 8019315
קרלוש, מלך פורטוגל

קרלוש מלך פורטוגל (בפורטוגזית: Carlos I de Portugal; ‏28 בספטמבר 1863 – 1 בפברואר 1908) היה מלך פורטוגל מ-1889 עד הירצחו ב-1908. קרלוש ידוע בכינוי "הדיפלומט" (o Diplomata) ובכינוי "הקדוש המעונה" (o Martirizado).
בשנות ה-90 של המאה ה-19, עקב מאבק בין בריטניה לפורטוגל על שליטה באזורים בדרום יבשת אפריקה, שיגרה בריטניה אולטימטום לפורטוגל בדרישה שפורטוגל תבלום את הרחבת שליטתה באזורים אלה. פורטוגל נאלצה להיענות לאולטימטום, אך הדבר עורר התנגדות עזה במדינה למדיניותו של המלך. גם המצב הכלכלי במדינה התדרדר. בשנת 1907 השעה המלך את החוקה ומינה את אחד הסנטורים לעמוד בראש ממשלה בעלת סמכויות דיקטטוריות. הדבר הגביר את ההתנגדות למלך.
ב-1 בפברואר 1908 בזמן נסיעתם של המלך ושני בניו בככר מרכזית בליסבון, נורו לעברם יריות מתוך הקהל שהצטופף בצדי הדרך. המלך מת מיד, בנו הבכור לואיש פיליפה, נסיך הכתר של פורטוגל נפצע אנושות ומת זמן קצר לאחר מכן ובנו השני נפצע בזרועו והוא שירש את כס המלכות, כמלך מנואל השני.
משפחתו

בצעירותו ביקר קרלוש במספר חצרות מלוכה אירופאיים כדי להעשיר את ידיעתו ולחפש כלה. ב-22 במאי 1886 התחתן קרלוש עם אמלי, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ממנה נולדו לו 3 ילדים:
לואיש פיליפה, נסיך הכתר של פורטוגל (1887–1908)
מריה, נסיכת פורטוגל (1887)
מנואל השני, מלך פורטוגל (1889–1932)
קלאודיו בומבה

קלאודיו ואסילה בוּמבה (ברומנית: Claudiu Vasile Bumba; נולד ב-5 בינואר 1994 בבאיה מארה שברומניה) הוא כדורגלן רומני המשחק בעמדת הקשר ההתקפי בקבוצת קישווארדה. לזכותו 3 הופעות במדי נבחרת רומניה.
קריירה

בומבה החל לשחק כדורגל במחלקת הנוער של את'לטיק קלאב סאטו מארה בעיר הולדתו. את הופעת הליגה הראשונה שלו במדי הקבוצה הבוגרת של המועדון ערך ב-10 באוקטובר 2009, כשהוא בן 15 בלבד. לאחר פירוק המועדון והקמתו מחדש, סייע בומבה לקבוצה להעפיל לליגה השנייה ברומניה.
בקיץ 2011 חתם בומבה בקבוצת טרגו מורש, וב-22 ביולי 2011, כשהוא בן 17 בלבד, ערך את הופעת הבכורה שלו בליגת העל הרומנית, במשחק נגד דינמו בוקרשט. באוקטובר 2011 כבש בומבה את שער הבכורה שלו בליגה, במשחק מול ספורטול סטודנסק. את עונת הבכורה שלו במדי טרגו מורש סיים בומבה עם 29 הופעות, בהן כבש שלושה שערים שלא מנעו מקבוצתו ירידה לליגת המשנה.
בקיץ 2012 הושאל בומבה לקבוצת רומא מהסרייה א' האיטלקית, תמורת 600 אלף אירו, אך הוא שיחק רק במדי קבוצת הנוער של המועדון. ב-6 בספטמבר 2012, אחרי שהחלים מפציעה, כבש בומבה שער בניצחון 1-2 על אינטר מילאנו בגמר הסופר קאפ לנוער.
לאחר שנה באיטליה חזר בומבה לטרגו מורש, ובעונת 2013/2014 כבש חמישה שערים ב-24 הופעות בליגת העל הרומנית. בינואר 2015 חתם לשלוש שנים באסטרה ג'יורג'יו, אך לאחר פחות מחודש חזר לטרגו מורש בעקבות הפרת החוזה. בסך הכל בעונת 2014/2015 כבש שבעה שערים ב-29 הופעות.
ב-19 ביוני 2015 הגיע בומבה לישראל וחתם לארבע שנים בקבוצת הפועל תל אביב. ב-1 באוגוסט 2015 ערך את הופעת הבכורה שלו במועדון, במשחק דרבי מול מכבי תל אביב במסגרת גביע הטוטו. את הופעת הבכורה שלו בליגת העל ערך בומבה ב-24 באוגוסט 2015, במשחק מול בית"ר ירושלים באצטדיון טדי, במסגרת המחזור הראשון של עונת 2015/2016. ב-28 בספטמבר 2015 הבקיע לראשונה במדי הפועל תל אביב, כשכבש צמד שערים בניצחון 1-3 על בני יהודה. בסך הכל ערך בעונתו הראשונה במועדון 27 הופעות בליגה, בהן כבש שני שערים. בתחילת עונת 2016/2017 כבש שער אחד בארבע הופעות בליגת העל, אך לאחר שהקבוצה נכנסה להליך של פירוק עזב את המועדון.
בפברואר 2017 חזר בומבה לרומניה וחתם בקבוצת דינמו בוקרשט, ועד תום העונה כבש שני שערים בתשע הופעות בליגה. בתחילת עונת 2017/2018 ערך ארבע הופעות במדי הקבוצה, אך ב-21 בספטמבר 2017 עזב את המועדון וחתם בקונקורדיה קיאז'נה, גם היא מהליגה הבכירה ברומניה, ובמדיה כבש שבעה שערים ב-27 הופעות עד תום העונה.
ב-21 ביולי 2018 חתם בומבה בקבוצת אדנאספור מליגת המשנה בטורקיה, ולאחר עונה אחת הצטרף לקישווארדה מליגת העל ההונגרית.
קריירה > נבחרת רומניה

בומבה שיחק בכל הנבחרות הצעירות של רומניה, ובינואר 2012 ערך את הופעת הבכורה שלו במדי הנבחרת הבוגרת של רומניה, במשחק נגד נבחרת טורקמניסטן.
הערות שוליים

↑  עמית גולדשטיין‏, הפועל תל אביב: קלאודיו בומבה חתם לארבע שנים, מיחאי פינטילי לשלוש, באתר וואלה, 19 ביוני 2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלאודיו בומבה".
קימברלי ניקסון

| --- | --- |
אין תמונה חופשית
 לידה:  24 בספטמבר 1985 (בת 39) בריסטול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  הקולג' הוולשי המלכותי למוזיקה ודרמה 
 פרופיל ב-IMDb
 
קימברלי ניקסון (באנגלית: Kimberley Nixon; נולדה ב-24 בספטמבר 1985) היא שחקנית ולשית. ניקסון מוכרת מהופעתה בסדרת הדרמה התקופתית "קרנפורד" של ערוץ BBC One, ומתפקידיה בסרטים "ילדת פרא" ו-"Angus, Thongs and Perfect Snogging". עוד כיכבה בתפקיד ג'וזי ג'ונס בדרמה הקומית "Fresh Meat" ובדמות שרה פירסון בקומדיה "הברן" של ערוץ BBC Two.
ביוגרפיה

ניקסון נולדה בבריסטול להורים ולשים. היא וששת אחיה גדלו בפונטיפריד שבוויילס. היא למדה בבית הספר המקיף קודילן (בית הספר התיכון פונטיפריד).
אחרי סיום הלימודים בתיכון, למדה ניקסון משחק בקולג' הוולשי המלכותי למוזיקה ודרמה בקארדיף, יחד עם טום קאלן ואניירין ברנרד. עוד לפני סיום הלימודים ב-2007 חתמה על חוזה עם סרטי יוניברסל, אחרי שהופיעה בהפקה של הקולג' של המחזה "קומדיה של טעויות". היא הייתה חברה בתיאטרון הלאומי הוולשי לנוער.
ביוגרפיה > קריירה

הקריירה של ניקסון החלה בסתיו 2007 כששיחקה בתפקיד סופי האטון בסדרת הדרמה התקופתית "קרנפורד" של ערוץ BBC One בכיכובה של דיים ג'ודי דנץ'. ב-2008 שיחקה בתפקיד משנה בסרטים "ילדת פרא" ו-"Angus, Thongs and Perfect Snogging".
ניקסון הופיעה בסרט "קלת דעת", ושיחקה באחד התפקידים הראשיים בסרט "פיצוץ מתוק" לצדם של רופרט גרינט ורוברט שיהאן. ב-2010 השתתפה בסרט "המוות השחור". ב-2011 גילמה ניקסון את ג'וזי בסדרת הדרמה-קומית של ערוץ 4 בשם "בשר טרי", וכיכבה לצדם של מייקל שין, אנדראה רייסבורו ואיוואן רהון בסרט "Resistance", עיבוד לרומן מאת אוון שירס, שיצא לאקרנים בבריטניה בנובמבר 2011.
ב-2011 הופיעה ניקסון בסרט המוזיקלי "האנקי דורי", שמתרחש ב-1976 בסוונסי, יחד עם מיני דרייבר, אניירין ברנרד וג'ורג' מק'קיי בבימויו של מארק אוונס. הקרנת הבכורה של הסרט היה בפסטיבל הסרטים של לונדון ה-55 ב-25 באוקטובר 2011. ההקרנה בבתי הקולנוע החלה ב-2 במרץ 2012.
ניקסון כיכבה לצדם של ג'יימי וינסטון ואניירין ברנרד בסרט "אלפי הופקינס", סרט אימה על בלשית צעיר שחוקרת על משפחה חדשה שהגיעה לשכונה. הסרט יצא לאקרנים ב-20 באפריל 2012.
ב-2012 כיכבה ניקסון בסרט "עבריין". עוד שיחקה בתפקידים ראשיים בסדרת הדרמה "Kidnap and Ransom" של ITV, והסדרה הקומית "הברן" בערוץ BBC Two לצדם של ויק ריבס וכריס רמזי. את הסיטקום כתב הסטנדאפיסט ג'ייסון קוק, והוא מבוסס על חייו בצפון-מזרח אנגליה.
ביוני 2013 שיחקה ניקסון בפרק "Greenshaw's Folly" בעונה השישית של הסדרה "מיס מארפל", על פי ספריה של אגאתה כריסטי, יחד עם מאט ויליס, פיונה שו, ג'וליה סוואלה, ויק ריבס ומרטין קומפסטון.
ב-2014 השתתפה ניקסון בעיבוד מחודש לדרמה של דילן תומאס "תחת חורש חלב" בתפקיד מיפנווי פרייס.
עוד כיכבה בפרק "The Dog Thrower" במסגרת התוכנית "Playhouse Presents" יחד עם מת'יו פרי וטים קי, ששודר ב-1 במאי 2014 בערוץ Sky Arts.
ב-2015 שיחקה ניקסון בדרמה הרפואית "Critical" לצדם של לני ג'יימס, אמה פרייר ופול בייזלי ששודר בערוץ Sky 1 ב-24 בפברואר 2015. עוד כיכבה בסרט המתח הוולשי "Kingdom of Rain" יחד עם ג'וליאן לואיס ג'ונס ורוברט קזינסקי.
בספטמבר 2008 הופיעה ניקסון לראשונה בתיאטרון. היא גילמה את גריט במחזה על פרי הרומן "נערה עם עגיל פנינה" בסיור הופעות ובלונדון.
ביוגרפיה > חיים אישיים

ניקסון תומכת בארגון האגודה ההומניסטית הבריטית.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 2008 | אנגוס מתבגרת | Angus, Thongs and Perfect Snogging | לינדזי |
| 2008 | ילדת פרא | Wild Child | קייט |
| 2008 | קלת דעת | Easy Virtue | הילדה ויטאקר |
| 2009 | פיצוק מתוק (אנ') | Cherrybomb | מישל |
| 2010 | המוות השחור | Black Death | אווריל |
| 2011 |  | Hunky Dory | ויקי מונרו |
| 2011 |  | Resistance | בת'אן |
| 2012 | אלפי הופקינס | Elfie Hopkins | פיפה |
| 2012 | עבריין | Offender | אליז |
| 2014 |  | Kingdom of Rain |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | קרנפורד | Cranford | סופי האטון | סדרת טלוויזיה |
| 2010 | פוארו | Agatha Christie's Poirot | אג | בפרק "Three Act Tragedy" |
| 2010 | חוק וסדר: UK | Law & Order: UK | סאלי דאגלס | בפרק "Masquerade" |
| 2011 | רציחות במידסומר | Midsomer Murders | קלאוד | בפרק "Fit for Murder" |
| 2011–2016 |  | Fresh Meat | ג'וזפין "ג'וזי" ג'ונס | סדרת טלוויזיה (30 פרקים) |
| 2012 |  | Kidnap and Ransom | פלורנס הולנד | סדרת טלוויזיה |
| 2012–2013 | הברן | Hebburn | שרה פירסון | סדרת טלוויזיה |
| 2013 | מיס מארפל | Marple | לואיזה אוקסלי | בפרק "Greenshaw's Folly" |
| 2013– |  | The Call Centre | קריינות |  |
| 2014 | תחת חורש חלב | Under Milk Wood | מיפאנווי פרייס | סרט טלוויזיה |
| 2015 |  | Critical | ד"ר אנגהרד בנט-אדוארדס | סדרת טלוויזיה |
| 2015 |  | Celebrity Mastermind | בתפקיד עצמה | זוכת התוכנית |
| 2016 | דם חדש | New Blood | אליסון וייט | סדרת טלוויזיה (7 פרקים) |
| 2016 | שקרים פשוטים | Ordinary Lies | הולי פרייס | עונה שנייה |
| 2017 | זרה | Outlander | מילי נלסון | עונה שלישית, פרק אחד |
| 2020 | ההרעלות בסולסברי | The Salisbury Poisonings | האנה מיטשל | מיני-סדרה |
| 2024 |  | Peacock | ביאטריס | 2 פרקים |
הערות שוליים

↑  "Chit Chatting with Kimberley Nixon". relate.com magazine. Relate. 18 במרץ 2010. אורכב מ-המקור ב-2017-10-16. נבדק ב-7 במאי 2014. {{cite web}}:  (עזרה)
↑  "Welsh actress Kimberley Nixon lands a second series of cult sitcom Fresh Meat". North Wales Daily Post. 2 בנובמבר 2011. נבדק ב-7 במאי 2014. {{cite web}}:  (עזרה)
↑  "Kimberley joins who's who of Who hopefuls". Western Mail. 15 בינואר 2009. נבדק ב-7 במאי 2014. {{cite web}}:  (עזרה)
1 2  "Graduation and Honorary Fellows 2007". Royal Welsh College of Music and Drama. 6 ביולי 2007. נבדק ב-9 ביוני 2007. {{cite web}}:  (עזרה)
↑  Dawtrey, Adam (17 בינואר 2008). "Elliott takes on 'Easy Virtue'". variety.com. נבדק ב-30 בספטמבר 2010. {{cite news}}:  (עזרה)
↑  "It's All Hunky Dory as Graduates Come Home". rwcmd.ac.uk. נבדק ב-22 באוגוסט 2011. {{cite web}}:  (עזרה)
↑  "Elfie Hopkins Cast List". imdb.com. נבדק ב-2011-08-21.
↑  "Im Global Pacts With Edgy Brit Producer". deadline.com. נבדק ב-2012-02-14.
↑  "Vic Reeves, Kimberley Nixon for BBC Two comedy 'Hebburn'". digitalspy.co.uk. נבדק ב-11 באוגוסט 2012. {{cite web}}:  (עזרה)
↑  "South Shields Comic Chris Ramsey Swaps Roles In New Sitcom 'Hebburn'". tyneandwear.sky.com. אורכב מ-המקור ב-20 במרץ 2012. נבדק ב-2012-08-11. {{cite web}}:  (עזרה)
↑  Dipper, Andrew (2 בספטמבר 2012). "Interview: Hebburn creator Jason Cook". Giggle Beats. נבדק ב-1 בדצמבר 2012. {{cite web}}:  (עזרה)
↑  "'Marple': New ITV film casts Matt Willis, Kimberley Nixon, Vic Reeves". digitalspy.co.uk. נבדק ב-2013-03-17.
↑  "Watch: Friends star Matthew Perry goes to the dogs with Welsh actress". Wales Online. נבדק ב-2014-08-25.
↑  "Critical: Every second counts as Lennie James leads ground-breaking Sky1-HD medical drama". Sky. נבדק ב-28 ביוני 2016. {{cite web}}:  (עזרה)
↑  "Kingdom of Rain". IMDb. נבדק ב-21 במאי 2013. {{cite web}}:  (עזרה)
↑  "Kimberley Nixon On ... Playing Vermeer's Girl". WhatsOnStage. 2008-09-29.
↑  "Kimberley Nixon: Actress and distinguished supporter of Humanism". British Humanist Association. נבדק ב-31 באוגוסט 2013. {{cite web}}:  (עזרה)
| --- | --- |
בקרת זהויות :  BNE: XX5164873  ISNI: 0000 0003 6535 980X  LCCN: ns2014001693  VIAF: 230668581   WorldCat (עם VIAF): 230668581
קרלי זון-רתל

| --- | --- |

משפחת זון-רתל. 1900. קרלי עומד ראשון מימין
 לידה:  8 במאי 1882 דיסלדורף, הרפובליקה הפדרלית של גרמניה 
 פטירה:  7 באפריל 1966 (בגיל 83) דיסלדורף, הרפובליקה הפדרלית של גרמניה 
 מקום קבורה:  בית העלמין הצפוני של דיזלדורף 
 תחום יצירה:  ציור 
 
קרל ארנסט "קרלי" זון-רתל (בגרמנית: Carl Ernst "Karli" Sohn-Rethel‏; 1882–1966) היה צייר מודרניסטי גרמני מבית הספר לאמנות ציור בדיסלדורף. לעיתים קרובות נסע והיה פעיל בין היתר בדיסלדורף, מינכן, רומא, פריז. זון-רתל היה חבר בקבוצות האמנות, קבוצת סונדרבונד וריינלנד הצעירה.
ביוגרפיה > ראשית החיים

זון-רתל נולד ב־8 במאי 1882, כילדם השלישי של צייר הדיוקנאות קרל רודולף זון ואשתו, האמנית אלזה זון-רתל. אמו הייתה בתו של הצייר אלפרד רתל. אביו היה בנו של קרל פרדיננד זון. אחיו הגדולים היו הציירים אלפרד זון-רתל, אביו של הפילוסוף אלפרד זון-רתל, ואוטו זון-רתל. אחותו הצעירה מירה הייתה נשואה לצייר ורנר הייזר.
הוא למד באקדמיה לאמנות בדיסלדורף שם סיים את לימודיו בשנת 1903, ובאותה שנה באביב המשיך את לימודיו באקדמיה לאמנויות של דרזדן. בדרזדן למד בהדרכתו של קרל באנצר וגוטהרדט קוהל.
ביוגרפיה > קריירה

לאחר שסיים את הכשרתו, נסע לרומא כדי להיפגש עם אחיו אוטו, גיסו ורנר הייזר, והאמנים קרל הופר, הרמן הלר ומוריס סטרנה. זון-רתל היה ברומא מ -1906 עד 1912. בשנת 1911 הצטרף קרלי זון-רתל לקבוצת סונדרבונד עם ציירים אחרים מדיסלדורף. וילהלם שמור, ואחיו אוטו זון-רתל ואלפרד זון-רתל. הם הצטרפו לגלריה של אלפרד פלכטהיים.
מאוקטובר 1912 עד מאי 1914 נסע זון-רתל וצייר עם חברו מוריס סטרן, הם ביקרו בתוניסיה, ואראנסי, בהודו, מנדליי, בורמה; ג'אווה, אינדונזיה; ואיי באלי. הוא חזר לאירופה בתחילתה של מלחמת העולם הראשונה והוא נשאר במינכן. בשנת 1919 הצטרף לקבוצת האמנות ריינלנד הצעירה. הוא השתתף בפתיחת הגלריה של אלפרד פלכטיים באותה שנה, בשנת 1919.
לאחר תום מלחמת העולם הראשונה הוא עבר בשנים 1920–1921 לפוזיטנו שבאיטליה והתרועע עם ולטר בנימין, זיגפריד קראקוואר, ארנסט בלוך ואלפרד קנטורוביץ'. זון-רתל היגר לאיטליה במהלך השלטון הנאצי בגרמניה, בסביבות 1933. הוא שהה עם חברו הצייר קורט קריימר בפוזיטנו, איטליה, עיר בה ביקר מוקדם יותר בשנת 1920.
ביוגרפיה > יצירה

עבודותיו המוקדמות של זון-רתל היו בהשראת יצירותיהם של האמנים סזאן ומאטיס. בהמשך חייו יצר סגנון אקספרסיוניסטי משלו. סגנון הציור שלו הושפע מהדמות האנושית המופשטת במחקרי הגוף שלו. לעיתים קרובות הוא מתאר את פניהם של אנשים כסגלגלים מופשטים. בתקופת שהותו בפוזיטנו, לעיתים קרובות הוא מתאר בציוריו דייגים על החוף וקבוצות מקומיים.
ביוגרפיה > מוות ומורשת

בשנת 1959, זון-רתל חזר לדיסלדורף, גרמניה, שם נפטר ב־7 באפריל 1966. הוא נקבר בבית העלמין נורדפרידוף דיסלדורף.
במלחמת העולם השנייה הושמד חלק ניכר מיצירותיו. עבודותיו שנותרו נמצאות באוספי מוזיאונים ציבוריים שונים, כולל גלריה לאמנות פרובינציאלית של סלרנו.
הערות שוליים

↑  Zur italienischen Kunst nach 1945: deutsche Kunstler und Italien Frankfurter Westend-Galerie, Deutsch-Italienische Vereinigung e.V., Deutsch-Italienische Vereinigung e.V., 1981. (בגרמנית)
↑  "Else Sohn-Rethels Memoiren, Das Turbulente Leben einer Künstlergattin"
↑  Karli Sohn-Rethel - Fine Art Auctions, www.fine-art-auctions.com
↑  Selz, Peter (1957). German Expressionist Painting. Berkeley, California: University of California Press. p. 246.
↑  Report, Maurice Sterne
↑  "Lebendig und besessen, von furchtbarer Energie"
| --- | --- |
בקרת זהויות :  GND: 122544889  ISNI: 0000 0000 6681 3208  LCCN: n90712908  RKD: 73785  ULAN: 500106611  VIAF: 117145857828123020016   WorldCat (עם VIAF): 117145857828123020016
רגל (יחידת מידה)

.
רגל היא יחידת מידה לאורך. בכל רגל 12 אינצ'ים ואורכה הוא 30.48 ס"מ (כל אינץ' הוא 2.54 ס"מ). שלוש רגליים הן יארד אחד. רגל (וכן אינץ' ויארד) אינה נכללת במערכת SI, שבה המטר הוא יחידת המידה לאורך.
היסטוריה

לפי האמונה הרווחת, המידה העתיקה ביותר לרגל הייתה אורך כף רגלו של אדם.
הרגל הייתה יחידת מידה מקובלת לאורך כמעט בכל התרבויות. השימוש הידוע הראשון של מידת אורך זו היה בשומר כשמידותיו של פסלו של אחד מגודֶאָה (שליט) בלַגַש ניתנו ברגלים. נהוג לתארך את הפסל הזה לסביבות 2575 לפנה"ס.
יש הסבורים שמקור המידות הנמצאות בשימוש כיום הוא בהנרי הראשון, מלך אנגליה, שאורך כף רגלו היה 12 אינץ'.
בעבר היו מספר אורכים רב התואם למונח "רגל" שהיו בשימוש במקביל באזורים שונים, ואף היום, למרות ניסיונות התקינה, נותרו כמה מהם בשימוש. דוגמה ל"רגל לא תקנית" שיצאה משימוש היא הרגל הצרפתית השווה 32.52 ס"מ, לעומת 30.48 הס"מ אליהם שווה הרגל הנפוצה. האורך המקובל כיום ברוב הארצות, הוא זה שמקורו באנגליה והוא בשימוש בעיקר בבריטניה וארצות הברית. המכון הגאודטי האמריקאי משתמש בהגדרה שונה במקצת, שלפיה רגל היא 30.480061 ס"מ.
בארצות הברית הוחלט לאחד את ההגדרות ליחידת המידה רגל עד שנת 2022.
ראו גם

שאקו (מידת אורך)
הערות שוליים

↑  Weights and Measures, באתר historydata.com, בארכיון האינטרנט (באנגלית)
↑   AP, בארה"ב יאחדו את ההגדרות ליחידת המידה רגל, באתר הארץ, 17 בדצמבר 2019
| --- | --- |
בקרת זהויות :  GND: 4577267-8
רבי אלכסנדרי

| --- | --- |
 תקופת הפעילות:  דור השני והשלישי לאמוראי ארץ ישראל
 רבותיו:  רבי יוחנן, רבי יהושע בן לוי
 
רבי אלכסנדרי היה אמורא ארץ ישראלי בדור השני והדור השלישי. תלמידם של האמוראים רבי יוחנן ורבי יהושע בן לוי.
הוא היה דרשן גדול, וכל מאמריו בתלמוד עוסקים בענייני אגדה.
מימרות רבות בענייני אגדה מופיעות בשמו בתלמוד, ומהמפורסמות שבהן, שהיה הולך ומכריז מי מי רוצה לחיות? וכשהתקבצו סביבו אנשים היה מראה להם את הפסוק מי האיש החפץ חיים וכו' נצור לשונך מרע.
הערות שוליים

↑  תלמוד בבלי, מסכת עבודה זרה, דף י"ט, עמוד ב'
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
קלאודיו לופס

קלאודיו חאבייר לופס (בספרדית: Claudio Javier López; נולד ב-17 ביולי 1974 בעיירה ריו טרסרו שבפרובינציית קורדובה בארגנטינה) הוא כדורגלן עבר ארגנטינאי ששיחק בעמדת החלוץ. לופס ידוע בכינויו פיוחו (Piojo) - הכינה.